പ്രതിരോധം കാക്കാന് ബോസ്നിയന് താരത്തെ എത്തിച്ച് ബ്ലാസ്റ്റേഴ്സ് ഇന്ത്യയിലെ വലിയ ക്ലബിലേക്ക് വന്നതില് ആഹ്ളാദമെന്നു താരം പുതിയ സീസണിലേക്കുള്ള തയാറെടുപ്പുകളുടെ ഭാഗമായി ടീം ശക്തിപ്പെടുത്തുന്ന നടപടികളുമായി കേരളാ ബ്ലാസ്റ്റേഴ്സ് മുന്നോട്ട്. സന്ദേശ് ജിങ്കന് എന്ന അതികായന് ക്ലബ് വിട്ട് പോയതിനു ശേഷം വിള്ളല് വീണ പ്രതിരോധക്കോട്ട നികത്താന് ബോസ്നിയന് താരത്തെ ടീമിലെത്തിച്ചതാണ് ബ്ലാസ്റ്റേഴ്സ് നടത്തിയ ഏറ്റവും പുതിയ നീക്കങ്ങളിലൊന്ന്. കഴിഞ്ഞ സീസണില് ചെന്നൈയിന് എഫ്.സിയുടെ താരമായിരുന്ന ബോസ്നിയ ഹെര്സഗോവിനയുടെ സെന്ട്രല് ഡിഫന്ഡര് എനെസ് സിപോവിച്ചിനെയാണ് ബ്ലാസ്റ്റേഴ്സ് സ്വന്തമാക്കിയത്. നിലവില് ഒരു വര്ഷത്തേക്കാണ് കരാര്. കഴിഞ്ഞ സീസണില് ചെന്നൈയിന് എഫ്.സിയില് ചേരുന്നതിന് മുമ്ബ്, ഖത്തറിലെ ഉമ്മു സലാലിന് വേണ്ടി കളിച്ചിരുന്നു. കഴിഞ്ഞ ഐ.എസ്.എല്. സീസണില്, 18 മത്സരങ്ങളില് ചെന്നൈയിന് ജഴ്സിയണിഞ്ഞ താരം ടീമിലെ സ്ഥിരസാനിധ്യവുമായിരുന്നു. ബോസ്നിയ ഹെര്സഗോവിനയുടെ അണ്ടര് 21 ദേശീയ ടീം താരമായിരുന്നു. കേരള ബ്ലാസ്റ്റേഴ്സിനായി കളിക്കുന്ന ആദ്യ ബോസ്നിയന് താരമാവും സിപോവിച്ച്. ഇന്ത്യയിലെ ഏറ്റവും വലിയ ക്ലബും ഏറ്റവും വലിയ ആരാധകക്കൂട്ടവുമുള്ള ക്ലബുകളിലൊന്നില് ചേരുന്നതില് ഏറെ സന്തോഷമുണ്ടെന്ന് എനെസ് സിപോവിച്ച് പ്രതികരിച്ചു. കഴിഞ്ഞയാഴ്ച യുറുഗ്വായ് മിഡ്ഫീല്ഡര് അഡ്രിയാന് ലൂണ ടീമിലെത്തിയതിന് ശേഷം, കേരള ബ്ലാസ്റ്റേഴ്സ് എഫ്.സിയില് ചേരുന്ന രണ്ടാമത്തെ വിദേശ താരമാണ് എനെസ് സിപോവിച്ച്.